नई दिल्ली: केंद्र सरकार ने देशभर में 'मिशनरीज ऑफ चैरिटी' के चाइल्ड होम की तुरंत जांच के आदेश दिए हैं। केंद्रीय महिला व बाल विकास मंत्री मेनका गांधी ने मामले पर संज्ञान लेते हुए राज्य सरकारों को ये आदेश दिए। मंत्री ने कहा कि सभी बालगृहों (चाइल्ड केयर इंस्टीट्यूशन) का पंजीकरण सुनिश्चित करें और अगले एक माह के भीतर उन्हें केंद्रीय दत्तक ग्रहण संसाधन प्राधिकरण (कारा) से जोड़ा जाए।